title: "Трабзонспор" иска Ивелин Попов и Кафу от "Лудогорец"

maintext:
Ивелин Попов може да се завърне в Турция
[LAP.bg]
Турският футболен клуб "Трабзонспор" има интерес към капитана на националния отбор Ивелин Попов и играещия в "Лудогорец" бразилски нападател Джонатан Кафу, твърди сайтът Sporx.Изпълнителният директор на турския клуб Ерсун Янал заяви, че имат споразумение с трима играчи и водят преговори с още двама.Наскоро той и президентът на клуба Мухарем Уста насочили усилията си за попълване на състава от Испания към Франция и България. Едната цел е Джонатан Кафу, който направи много силен сезон в Шампионската лига с "Лудогорец". Той излязъл на преден план, след като останали недоволни от наблюдавани играчи във Франция.Преди дни треньорът на разградския отбор Георги Дерменджиев намекна, че Кафу може да бъде продаден през зимния трансферен период.Една от другите цели е Ивелин Попов, който е играл за "Газиантепспор" и е познат в турското първенство. В "Трабзон" обаче имат съмнения, че 29-годишният играч на "Спартак" (Москва) ще излезе скъпо и затова обмислят и вариант да го вземат под наем. През този сезон той изигра 14 мача с два гола и три асистенции.Като алтернатива в полузащитата се разглеждат Олег Иванов от "Терек" и Емануел Маса от аржентинския "Сан Лоренсо", който може да излезе около 3 милиона евро.


description: Без съществени дебати и с гласуване "за" само предложенията на водещата комисия - за контрол над службите за сигурност, парламентът окончателно подкрепи законопроекта с вносител Министерство на вътрешните работи (МВР).

title: Депутатите приеха антитерористичния закон

maintext:
Вносител на законопроекта е вътрешното министерство.
Фотограф: Юлия Лазарова
Депутатите приеха днес Закона за противодействие на тероризма на второ четене.Без съществени дебати и с гласуване "за" само предложенията на водещата комисия - за контрол над службите за сигурност, прилагането и използването на специалните разузнавателни средства и достъпа до данните по Закона за електронните съобщения, парламентът окончателно подкрепи законопроекта с вносител Министерство на вътрешните работи (МВР). Гласуването започна вчера, а днес останаха само няколко параграфа за довършване и крайното приемане на нормативния акт.Според един от текстовете в закона предприятията, предоставящи обществени телефонни услуги чрез фиксирани и/или мобилни наземни мрежи, нямат право да регистрират и/или активират на името на един потребител повече от 10 телефонни номера, чрез които се предоставят предплатени телефонни услуги. "За" гласуваха 86 народни представители, а двама се въздържаха, с което предложението бе прието, информира агенция "Фокус".Ограничаването на брой СИМ карти, които могат да бъдат регистрирани на името на един човек се въвежда, тъй като въпросните карти често се използват при организиране на терористични актове.Военните ще могат да обискират и задържат съмнителни лица, както и да използват сила при абсолютна необходимост. Това стана възможно след приетите вчера разпоредби от антитерористичния закон, който днес бе окончателно подкрепен от парламента, информира в. "Сега".След промените военните ще имат прави да правят проверки за самоличност, да ровят в личните вещи и да претърсват автомобили. Ще могат даЦелта на проверките по домовете ще бъде да се предотврати терористичен акт, да бъде задържан заподозрян, да се окаже помощ на пострадал или при "други случаи на крайна необходимост".Като крайна мярка, военните ще могат да използват физическа сила, помощни средства и оръжие. Тези правомощия ще действат при предотвратяване или преодоляване на последствията от терористичен акт. Принципът за използване на физическа сила е "при абсолютна необходимост" - при отказ да се изпълни разпореждане, оказана съпротива, опит за бягство, нападения срещу граждани и др. Помощни средства са например различни видове палки, химически вещества, служебни кучета, небойни патрони, бронирани машини. Оръжие ще се ползва като крайна мярка - при въоръжени нападения, освобождаване на заложници, неизбежна самоотбрана и др.На проверки на самоличността ще бъдат подлагани не само заподозрените в тероризъм, но и всички, които преминават през организирани от военните контролни пунктове или доближават охранявани от тях стратегически важни обекти. За проверките ще се разчита не само на лични документи, но и на "сведения на граждани с установена самоличност, които познават лицето, или по друг начин, годен за събиране на достоверни данни".Властите няма да задържат само хора, за които има данни, че подготвят или са извършили терористичен акт, а и тези, които "съзнателно пречат" на държавните служители да изпълняват задълженията си по този закон, както и хора, които нарушават обществения ред или излагат други "на явна опасност". Това ще се отнася и за хора, чиято самоличност не може да се установи при проверка. Задържаните ще се предават на МВР и ще се съставя протокол с личните им данни и обстоятелствата, при които е бил извършен арестът.При непосредствена заплаха от терористичен акт премиерът ще създава Национален оперативен щаб за управление на силите и средствата за противодействие на тероризма. В него освен министри и ръководители на служби ще влиза и главният прокурор. Щабът, който ще се ръководи от вътрешния министър, ще се отчита пред премиера, президента и председателя на парламента за изпълнението на конкретни мерки.

fasttext_language: bg


description: На 16 февруари ще се обсъждат въпроси за миграцията и сигурността.

title: Томислав Дончев предложи правителството да консултира с парламента позицията си за Европейския съвет

maintext:
Министерски съвет Томислав Дончев
Фотограф: Георги Кожухаров
Правителството може да консултира позицията си за последното за годината заседание на Европейския съвет на 16 декември с Народното събрание. Предложение да се направи такъв механизъм направи вицепремиерът Томислав Дончев на блиц контрол в парламента.Дончев отговори на въпрос на депутата от БСП Кристиан Вигенин, който попита с какви позиции министър-председателят в оставка Бойко Борисов ще участва в това заседание. Във въпроса си Вигенин подчерта, че на предстоящото заседание на европейските лидери са предвидени ключови теми за България - миграция, споразумението между ЕС и Турция, външната сигурност и отбраната между страните - членки на ЕС, икономическото развитие и младежта, както и външнополитически въпроси и отношенията между ЕС и Руската федерация. Според Вигенин правителството трябвало да излезе с инициатива за поетапно отпадане на санкциите.Дончев му отговори, че позициите на правителството все още не са обсъждани.


title: Туризмът в Европа пострада, но ще преодолее бързо шока

maintext:
Франция, която ще е в извънредно положение още три месеца, подсили охраната на коледните пазари.
Внезапната гибел на 12 души, радващи се на коледното настроение на пазар в центъра на Берлин, е поредният удар и срещу европейския туризъм. Трагедията с товарния камион, оставила десетки ранени, ще се отрази на индустрията в германската столица, привличаща всяка година все повече гости. Но това едва ли ще е задълго, коментира "Ройтерс".По официални данни близо 5 милиона туристи идват в града, като 2 милиона от тях са британци."Коледните пазари са голяма атракция в германските градове, включително в Берлин, и това нападение без съмнение ще се отрази на посетителите им до края на годината", коментира пред "Ройтерс" Вутер Хеертс, анализатор от Euromonitor.Хилядите коледни пазари носят близо 1 милиард на икономиката на страната. Туристическият бизнес в Германия възлиза на около 110 млрд. евро годишно през 2015г., или 3.8% от БВП, по данни на Световния съвет за пътуване и туризъм.Според германските власти случилото се изглежда като умишлена атака. Тя много прилича на нападението в Ница на 14 юли, когато камион премина през събралите се да отбележат националния празник на Франция и уби 86 души.Комбинацията с атентатите в Париж миналия ноември и в Брюксел през март вече намали търсенето на пътувания до Европа, особено от САЩ, Китай и Япония. През лятото с 1.3% по-малко бяха туристите във Великобритания, с 4.1% - в Германия и с 9.6% във Франция.От ForwardKeys, където прогнозират чрез анализ на 16 милиона резервации на ден, казват, че китайските записвания за Европа са намалели със 7.7% от ноември 2015г. до октомври 2016г. Във вторник същата компания каза, че заради притеснения за сигурността в Европа резервациите за Берлин са се свили с 6.6% Това, обаче, се случва на фона на положителна тенденция през последните два месеца – записванията за тях са се увеличили с 11% на годишна база.Инцидентът в понеделник вечер ще сложи край на това поне в следващите седмици, но очакванията са ефектът бързо да отшуми. В Берлин има над 60 коледни пазара, а посетителите са привлечени и от историята, нощния живот и относително ниските цени.От 2010г. насам пътуванията до Берлин са се увечилили с 50%, показват данни на Euromonitor. Официална статистика на Берлин-Бранденбург показва ръст за периода януари-октомври с 2.5% до 10.7 милиона души. Британците имат основна заслуга за това.Буркхард Кикер, ръководител на рекламната група visitBerlin, казва, че данните за ноември и декември също изглеждат чудесно. Той е разговарял с хотелиери след трагедията с камиона и няма признаци техните гости да бързат да си опаковат багажа и да напуснат града. "Важно е да продължим да демонстрираме нашия начин на живот, гостоприемството си, културата си, да покажем, че другите не могат да унищожат всичко това", допълва той.Туризмът е важен сегмент за градската икономика, където безработицата е една от най-високите в Германия – 10.7% Близо 40% от продажбите на търговските улици и моловете се дължат на гостуващите в столицата.Сега властите в Германия и Европа реагират с увеличаване на полицейските патрули и издигане на защитни прегради по коледните пазари и новогодишните тържества. Но те също така призовават населението да не се затваря по домовете си.Чуждестранни правителства посъветваха гражданите си, планирали да пътуват до Германия, да бъдат бдителни и да следват инструкциите на местната полиция. Но никой не е препоръчал да спрат или да отменят пътуванията си.Хеертс от Euromonitor смята, че няма да има отражение върху туризма в Германия и Берлин през 2017г., а страната – както и Франция – в дългосрочен план са смятани за достатъчно сигурни за туристите.Оливие Джагър, основател на ForwardKeys се съгласява: "Твърде рано е да се говори за някакъв ефект от инцидента. Но със сигурност знаем, че пътуващите все по-рядко се отказват заради терористични нападения".


title: Газът поскъпва с близо 5% от 1 януари

maintext:
Фотограф: Юлия Лазарова
Председателят на регулатора Иванов Иванов обясни, че така цената на газа става 280.21 лв. за 1000 куб. метра без акциз и ДДС. В нея не включена цената за пренос през газопреносната мрежа и до определянето й, по приета вече от КЕВР нова методика, клиентите ще заплащат за пренос 19.73 лева на 1000 куб.метра. "Булгаргаз" ще превежда тези пари за пренос на "Булгартрансгаз", съобщи още Иван Иванов, цитиран от БТА.
Според "Булгаргаз" новата цена ще донесе загуби от над 35 млн. лв. на компанията. Според КЕВР компанията има 40 млн. лв. надвзет приход, а с новата цена ще бъдат компенсирани над 22 млн. лв. от тях.
Цените на топлинната енергия и на електоренергията няма да бъдат повишавани, подчерта Иван Иванов.
Природният газ поскъпва с 4.65% от 1 януари, реши Комисията за енергийно и водно регулиране(КЕВР). Предложението на държавния доставчик "Булгаргаз" беше за поскъпване на синьото гориво с над 13%.


description: Часовниковата кула е една от забележителностите на Тирана...

title: Октоберфест в Тирана

maintext:
1/8 снимки в галерията Първият контакт с ново място обикновено е хотелът, а в Тирана той ни посрещна с надпис "Октоберфест".
Фотограф: Тsonkooo


title: Граждани настояват за публичен избор на нов зам.-кмет на София

maintext:
Фотограф: Юлия Лазарова
От инициативен комитет "София – зелена столица" настояват за ясни и публични критерии при избора на нов заместник-кмет, отговарящ за зелената система на столицата. След оставката на заместник-кмета Мария Бояджийска, отговарящ за "Зелена система, екология и земеползване", гражданското сдружение е внесло писмено искане до кмета Йорданка Фандъкова, в което настояват всички потенциални приемници на поста да представят свои платформи за зелено развитие на София.
Кандидатите да подпишат и декларации, че ще следват заложените в тези платформи принципи и приоритети, искат още от гражданското сдружение.
Писмото-предложение е внесено официално в Столичната община на 13 декември 2016 г.
В инициативния комитет "София - зелена столица" влизат сдружение "Велоеволюция",
Българска соларна асоциация, Фондация ЕкоОбщност, Сдружение "Див рошков", Българско дружество за защита на птиците, ГИ "Зелени релси в София", Био град София, Хранкооп – София, ГИ "Спаси София", MOVE BG, Индустриален клъстер Електромобили, Екологично сдружение "За Земята", Българска асоциация за електрически превозни средства, Електромобили.БГ, Провокад, Don’t DIY, Фондация ФОРУМ, ГИ "Релсов обществен транспорт", Инициатива "Зеленият град" (Асоциация на производителите на декоративни растения в България и Съюз на ландшафтните архитекти), Съюз на урбанистите в България, Институт за нулевоенергийни сгради, Фондация "Зеленика", БАГИС, BGBC, Група Град.
Критериите, съгласно които ще бъде избран новият заместник-кмет по направление "Зелена система"система", следва да бъдат публично и ясно оповестени, настояват от инициативната група."Убедени сме, че публичността и прозрачността при избора и назначаването на всички ключови ръководители на организационни структури, отговорни за развитието на Столичната община, е от фундаментално значение за коректността на избора и за общественото доверие към институциите," мотивират се вносителите.Според тях яснотата относно приоритетите в работата на приемника на този отговорен пост ще е от решаващо значение за ефективността на бъдещата му дейност и положителното отношение на гражданите и техните организации към работата му.


title: Хенрик Кристоферсен спечели слалома във Вал д'Изер

maintext:
Това бе първа победа за норвежеца през този сезон
Хенрик Кристоферсен спечели слалома от Световната купа по ски алпийски дисциплини във френския зимен курорт Вал д'Изер.Норвежецът направи страхотен втори манш, в който беше най-бърз с 52.87 секунди, с което оглави крайното класиране с общо време от 1:44.54 минути. Така той записа 11-ата си победа за Световната купа и първа за сезона.Защитаващият Големия кристален глобус от последните пет сезона Марсел Хиршер от завърши втори, след като остана на 75 стотни от победителя. Трети след австриеца с изоставане от 1.92 секунди се нареди руснакът Александър Хорошилов.Лидерът след първия манш Алекси Пентюро допусна грешки при второто си спускане и не успя да се намеси в битката за място на подиума.В генералното класиране за сезона Хиршер остава лидер с 440 точки, следван от Пентюро с 284 точки и Кристоферсен с 224 точки.За малката световна купа в слалома отново води Хиршер със 180 точки пред австрийския си сънародник Михаел Мат със 120 точки и Кристоферсен със 100.


title: Кубрат Пулев: Моят страх преминава в прекалена храброст

maintext:
Българският боксьор смята, че е готов за нов мач за световна титла
[LAP.bg]
Кубрат Пулев заяви, че не е доволен напълно от победата си над Самюел Питър в София, въпреки че приключи двубоя след отказване на нигериеца след третия рунд.Победата в този двубой го направи претендент за световната титла на Антъни Джошуа във версия Международна боксова федерация (IBF).За да има сблъсък между тях обаче, британецът първо трябва да победи Владимир Кличко, с когото на 29 април ще се бият и за още един пояс - този на Световната боксова асоциация (WBA)."Не съм доволен от себе си. Когато анализираш, след като всичко е свършило, винаги искаш още. Има върху какво да се работи. Като цяло съм доволен, но има какво да се желае. Максималист съм", сподели Кобрата пред БНТ."Удовлетровен съм не само от самата титла, а и от радостта на хората, както и от това, че всичко стана в България. Имаше напрежение преди мача. Очаквах този противник да е по-подготвен. Той поемаше удари на всеки три секунди и това го демотивира. Отделно аз бях много добре подготвен, въпреки че имах контузия, която не ми позволяваше да правя кросове. Беше ми паднал сводът на петата и нямах необходимото самочувствие, че съм супер подготвен", коментира Пулев относно мача си в София."Всеки има някакви страхове. Аз не един път съм казвал, че страхът е много полезен. При мен отива малко в прекалена храброст и това оказа роля в мача срещу Кличко, който загубих. Страхът не е даден случайно, а е даден, за да може човек да се предпазва. Когато човек е прекалено храбър, това изчезва", каза още българският боксьор.Той призна, че е подценил Владимир Кличко при последния им сблъсък, но ако има реванш помежду им, това няма да се повтори. Пулев сподели и какви са нещата, които не харесва в съвременния бокс."Това са гадните игри, гадните интриги, долните номера зад гърба на боксьора. Много пъти брат ми ме пита как издържам на всичко това. Хората си нямат понятие за какво става дума", завърши софиянецът.


description: Думите на Макконъл контрастираха на изказванията на Тръмп и екипа му, които нарекоха изводите на разузнаването смешни.

title: Висши републиканци застанаха в опозиция на Тръмп за руската намеса в изборите в САЩ

maintext:
Председателят на Камарата на представителите Пол Райън (вляво) и лидерът на републиканското мнозинство в Сената Мич Макконъл (вдясно).
Фотограф: Shannon Stapleton
Висши републиканци се изправиха против избрания за президент Доналд Тръмп и заявиха, че подкрепят по-нататъшното разследване на данните на разузнаването, че Русия се е намесила в предизборната кампания."Руснаците не са ни приятели", заяви лидерът на републиканското мнозинство в Сената Мич Макконъл, цитиран от агенция "Ройтерс".Изказването му дойде, след като двама други негови съпартийци, занимаващи се с външна политика – сенаторите Джон Маккейн и Линдзи Греъм, поискаха Конгресът да направи свое разследване.Думите на Макконъл контрастираха на изказванията на Тръмп и екипа му , които нарекоха изводите на разузнаването смешни.Председателят на Камарата на представителите Пол Райън също критикува Русия, но предупреди, че разузнаването не бива да се използва за партийни борби , препращайки към изказванията на Тръмп, че изнесените данни целят да дискредитират победата му над Хилъри Клинтън. Комисиите по разузнаването и в двете камари на Конгреса вероятно ще разгледат случая, пише Би Би Си."Очевидно е, че руснаците са хаквали кампаниятa ни", заяви Маккейн в интервю за "Ройтерс". "Но няма данни да са целяли да повлияят на изхода от изборите и точно затова е нужно разследване на Конгреса."Миналата седмица в. "Вашингтон пост" писа, че според негов източник от ЦРУ руската намеса е целяла да съдейства на Тръмп . Това бе потвърдено и от източник на агенция "Ройтерс".Оценката на разузнавателните служби на страната сочи, че с напредването на кампанията за президент представители на руското правителство са отделяли все повече внимание да помогнат на Тръмп да спечели."Вашингтон пост" съобщава, позовавайки се на официални лица, запознати със заключенията, че разузнаването е идентифицирало и конкретни лица, свързани с властта в Русия, които са предоставяли на WikiLeaks за публикуване хиляди съобщения от електронната поща на Националния комитет на Демократическата партия, атакувана от хакери. Сред имейлите, давани от руснаците, имало и хакерски данни от други пощи, включително от щаба на Хилъри Клинтън.С напредването на лятото руските хакери са насочили почти цялото си внимание върху демократите и практически всички откраднати имейли , които са разпространили, са били в ущърб на Клинтън и Демократическата партия, посочва източникът на "Ройтерс".Друг високопоставен представител на властите уточнява, че в заключенията на разузнаването има нюанс - каквито и да са били мотивите на Русия, те не са успели значително да повлияят върху резултата от изборите.Друг важен нюанс, посочен от "Вашингтон пост", е, че в разузнавателната общност от 17 агенции, изглежда, няма пълен консенсус и конкретни доказателства, че хора от Кремъл са "дирижирали" споменатите лица да предават имейлите на WikiLeaks. Те не са членове на администрацията на Путин, а са "на една стъпка" от нея.Нито руското правителство, нито ЦРУ са коментирали официално тези твърдения.


description: "Blackstar" на Дейвид Боуи е най-добрият албум на 2016 в шестото издание на класацията на електронното списание за мода, култура, изкуство, музика, кино и градски живот Boyscout.

title: Blackstar на Дейвид Боуи е най-добрият албум на 2016 в класация на Boyscout

maintext: "Blackstar" на Дейвид Боуи е най-добрият албум на 2016 в шестото издание на класацията на електронното списание за мода, култура, изкуство, музика, кино и градски живот Boyscout, съобщиха от сайта. Двадесет и петият студиен албум на английския артист, излезе навръх 69-ия му рожден ден и два дни преди смъртта му.В седмото издание на традиционното класиране на петдесетте най-добри албуми от годината, "Blackstar" е следван от най-новите записи на трансджендър артиста Anohni, хип-хоп легендите A Tribe Called Quest, по-малката сестра на Бийонсе Соландж Ноуълс, алтернативния музикант Ник Кейв и английската група Radiohead.В десетката влизат още заглавия на рапърът Chance The Rapper и младата надежда на британската поп сцена Shura, а по-нататък в класирането се открояват имена като Бийонсе, Франк Оушън и Канйе Уест.Класацията Boyscout Топ 50 се прави от екипа на сайта, насочен основно към млади мъже, съвместно с единадесет български музикални журналисти, критици, промоутъри и ценители.


title: Тервел Пулев: Беше ясно, че съм по-добрият боксьор

maintext:
Тервел Пулев бил уверен, че ще спечели
[LAP.bg]
Томислав Рудан в полутежка категория в галата "Нощта на шампионите" в "Арена Армеец". Той спечели след технически нокаут в началото на третия рунд
Боксьорът Тервел Пулев заяви, че е очаквал да победи"Целта беше да спечеля мача с класа, защото беше ясно, че съм по-добрият боксьор. Въпросът беше как ще го спечеля и ако дойде нокаутът - дойде", каза Пулев."И преди това казах, че няма спор за разликата в класите. Независимо, че той има 25 мача на професионалния ринг, а за мен това беше дебют. Просто класата си е класа. Колкото и да съм скромен, аз бях фаворит."Бронзовият медалист от Лондон 2012 обясни, че е чувствал предстартова треска и благодари за подкрепата на публиката в София. "Тръпката се усещаше. Особено вкъщи пред над 10 хиляди души. Това е нож с две остриета, но аз бях подготвен. Бяхме готови за маратон, ако дойде спринтът - добре дошло", допълни Пулев.Българинът каза, че не трябва да се избързва с бъдещето му при професионалистите. "Много е рано. Нека мине половин година, една година. Това беше една стъпка, която беше задължително да направим, за да видим къде се намираме."


title: Парламентът осъди атентатите в Берлин и в Цюрих и убийството на руския посланик в Турция

maintext:
Фотограф: Юлия Лазарова
Гиньо Ганев.
Парламентът осъди атаките в Берлин Цюрих като "недопустими варварски посегателства срещу живота на невинни хора, срещу ценностите и свободата", както и убийството на руския посланик в Турция.Депутатите почетоха с минута мълчание паметта на жертвите в Берлин и на Андрей Карлов, който бе застрелян снощи в Анкара.С минута мълчание народните представители почетоха и паметта на дългогодишния парламентарист и първи омбудсман на страната


title: Общини представиха проекти за ремонт на пътища за близо 1 млрд. лв.

maintext:
Фотограф: Надежда Чипева
Общини са подали 188 проекта за ремонт на местни пътища на обща стойност над 941 млн. лв. при осигурено финансиране за 312 млн. лв., се разбира от съобщение на фонд "Земеделие".
Приключи предварителната класация на проектите за строителство, реконструкция и рехабилитация на нови и съществуващи общински пътища , и съоръженията и принадлежностите към тях, които могат да бъдат финансирани по
След оценка за съответствие с критериите за подбор на последващо разглеждане подлежат 61 проекта. Финансовата помощ за проектите, които ще бъдат разгледани, е 312 149 110,70 лева при определен със заповед на министъра на земеделието и храните бюджет от 150 милиона евро.
Пресяването е извършен публично в присъствието на представители на Управляващия орган на ПРСР 2014-2020, на Националното сдружение на общините в Република България (НСОРБ) и на Българската асоциация на консултантите по европейски програми (БАКЕП),информират от фонда.
Кандидатите могат да направят индивидуална справка за броя получени точки, включително и по отделните критерии за подбор, на линка:
В случай на несъгласие кандидатите могат да подадат писмени възражения до 30 декември 2016 г. (включително) в деловодството на фонда в София.
подмярка 7.2. "Инвестиции в създаването, подобряването или разширяването на всички видове малка по мащаби инфраструктура" от мярка 7 "Основни услуги и обновяване на селата в селските райони" от Програмата за развитие на селските райони до 2020 г.Проектите се класират според получените при оценката точки и се одобряват в низходящ ред до размера на определения за съответния прием бюджет.


description: Зеленогорски изрази мнение, че следващият парламент ще е по-труден за правене на правителство. "Ще направим всичко възможно, да не допуснем лява вълна, но щеше да е по-лесно да си изкараме мандата", каза той.

title: Всеки имаше своите приоритети и затова не се стигна до правителство, смята Зеленогорски

maintext:
Фотограф: Надежда Чипева
Всяка от парламентарните групи имаше свои приоритети и не постигнахме златното сечение, така Найден Зеленогорски от Реформаторския блок обясни по Би Ти Ви, защо не се е стигнало до съставяне на кабинет, в рамките на този парламент.Той допъли, че е бил подготвен и документ с приоритети, върху които подобно правителство е трябвало да работи. Също по Би Ти Ви Валери Симеонов посочи, че по програмата партиите не са имали разногласия и това е тъжното. "Това е единственият случй, в който парламент приключва с такова мнозинство, 150 човека" допълни съпредседателят на Патриотичния фронт. Той каза , че единствената причина да има предсрочни избори е желанието на Борисов да ги има.Говорейки за разговорите, Зеленогорски каза, че те са преминали при партньорски отношения. Той обаче не посочи коя не е приел исканията на Реформаторите да се приеме антикорупционният закон. "Безсмислено е да коментирам, кой какво е казал. Надяваме се в следващия парламент пак да имаме нормални отношения", аргументира се той.Зеленогорски за пореден път се възмути, че Борисов е подал оставка, заради резултат на президентски избори. "Кой ще е виновен, ако след няколо месеца има едно лявоцентристко управление? Не съм свикнал да спечеля един хълм и да го предам без бой. По тази логика нямаше да управлявам Плевен 12 години", каза бившият кмет на града.Зеленогорски изрази мнение, че следващият парламент ще е по-труден за правене на правителство. "Ще направим всичко възможно, да не допуснем лява вълна, но щеше да е по-лесно да си изкараме мандата", завърши той.


description: В района на Бистрани безработицата е 13% при средно за страната 9%. В градчето почти всички роми, които не са потеглили за чужбина, са без работа.

title: Фотогалерия: Защо в словашко село има "Площад Шефилд"

maintext: 1/10 снимки в галерията Бистрани, градче в Източна Словакия с предимно ромско население, процъфтяваше през последните 10 години благодарение на парите, които пристигаха от емигриралите в по-богати страни от ЕС и в частност във Великобритания.Колоритните къщи със сателитни чинии и паркирани пред тях нови коли са доста по-различна гледка в сравнение с годините преди влизането в Европейския съюз, когато тук нямаше дори течаща вода.


description: "Първи контакт" на Денис Вилньов е с две номинации за "Златен глобус".

title: Режисьорът на Blade Runner 2 може би ще снима нов "Дюн"

maintext: Режисьорът на въртящия се по кината "Първи контакт" и предстоящото продължение на класиката "Блейд рънър" може би ще възкреси още една научнофантастична класика - "Дюн". Канадецът Денис Вилньов е в преговори с компанията Legendary за нова екранизация на книгите на Франк Хърбърт."Дюн" е познат от киноверсията на Дейвид Линч от 1984 г., която навремето е смятана за провал, но с годините се превръща в класика. Главният герой на историята е Пол Атреидски, част от аристократична династия, която се бори да си върне властта над пустинната планета Аракис, единствен производител на изключително дефицитна стока в Галактиката.Последният филм на Вилньов "Първи контакт" получи две номинации за "Златен глобус", включително за главната женска роля на Ейми Адамс. В началото на седмицата пък се появи първият трейлър на Blade Runner 2049 , който бе приет добре от феновете на поредицата.


title: Видео: Харисън Форд и Райън Гослинг в първия трейлър на Blade Runner 2

maintext:
[YouTube]
Дългоочакваното продължение на един от най-обичаните научнофантастични филми на всички времена - Blade Runner, се сдоби с първи, завладяващ трейлър.В него Харисън Форд отново е полицай Рик Декарт, който след 30 години в неизвестност се изправя срещу своя наследник - ловецът на андроиди К (Райън Гослинг). Визуално Blade Runner 2049 обещава да не разочарова и най-горещите фенове на първия филм.За сюжета засега се знае малко, освен че действието ще се развива няколко десетилетия по-късно и Гослинг ще бъде в главната роля. Във филма участват още Робин Райт, Дейв Баутист, Макензи Дейвис и Джаред Лето.Оригиналният Blade Runner, eкранизация на класическия киберпънк роман "Сънуват ли андроидите електрически овце" на Филип К. Дик, излиза през 1982 г. под режисурата на Ридли Скот. Този път Скот обаче ще бъде само продуцент, а режисьор - Денис Вилньов, човекът зад номинираната за три оскара драма "Сикарио" и научнофантастичния "Първи контакт".Премиерата на Blade Runner 2049 е на 6 октомври 2017 г.


description: Това е поредното от редица смъртоносни нападения в последните две години, най-жестокото от които бе терористичната атака в Париж на 13 ноември 2015 г., която уби над 130 души.

title: Десетте най-значими атентата в Европа от последните две години

maintext: След като му е било отказано убежище в Германия, той е трябвало да бъде депортиран в България


title: ЦСКА съзря целенасочена атака към клуба от страна на БФС

maintext:
Червените искат незабавно да знаят къде ще се играе мачът с "Локомотив" (ГО)
Фотограф: Красимир Юскеселиев
Ръководството на ЦСКА публикува официално становище по повод неяснотата за мястото на провеждане на срещата с "Локомотив" (Горна Оряховица).Тя трябва да се проведе на 11 декември (неделя), но все още не е ясно на кой стадион ще се изиграе.До момента "железничарите" домакинстваха на стадиона на съименниците си от Пловдив, но бяха дали заявка, че ремонтите дейности на съоръжението в Горна Оряховица ще са приключили до 10 декември и те ще посрещнат на него червените.До този момент няма изглед това да се случи, а и "Локомотив" не е подал документи към Лицензионната комисия, която трябва да инспектира стадиона."Не смятаме, че е нормално 3 дни преди въпросния мач ръководителите на родния футбол да нямат яснота къде ще се проведе въпросният двубой! Смятаме целия този цирк за целенасочена атака към футболен клуб ЦСКА. Очакваме нормална, адекватна и независима позиция от БФС по казуса в спешен порядък", пише в декларацията на червените.От БФС отговориха мигновено и обявиха, че решение по казуса ще бъде взето до 15.00 часа на 08.12.2016 година след инспекция на държавна комисия на стадион в Горна Оряховица.


title: ЦСКА и "Левски" са последните глобени от БФС за годината

maintext:
Столичните фенове отново донесоха наказания на отборите си
[LAP.bg]
ЦСКА и "Левски" са единствените и последни за годината глобени от Дисциплинарната комисия към БФС.Наказанията са за мачовете от последния 19-и кръг в Първа лига преди зимната пауза.Сините са наказани с 300 лева заради двубоя със "Славия" на стадион "Георги Аспарухов", когато агитката на домакините за пореден път запали факли."Армейците" пък са глобени с толкова за същото провинение, но и са наказани за хвърляне на бомбички и предмети по терена, което ще им струва още 2000 лева. Инцидентите се случиха по време на домакинствата на "Пирин".Най-тежкото индивидуално наказание е на Атанас Фиданин от "Локомотив" (Горна Оряховица), който, освен че ще пропусне един мач, ще трябва да плати и 1500 лева глоба за поведението си по време на сблъсъка с "Дунав".Новият капитан на ЦСКА Божидар Чорбаджийски пък е глобен с 1000 лева и също няма да участва в следващия двубой на тима си.


description: Сто осемдесет и девет потребители дадоха общо 308 верни отговора в киноиграта "Ела, изпей".

title: И победителите в последния етап на играта "Ела, изпей" са...

maintext:
["Форум Филм"]
аудиослушалки печелят
Четири броя светещи ключодържателя отиват при pachuli, tanv, leksietg и lulu8. Пет броя чанти за обяд печелят exu1481056388512388, eev1463600645497229, millton, katie83 и tomazi, а 5 ученически комплекта - grix, snoopko, alex99, marinadelivlaeva и krasilisa.
Сто осемдесет и девет потребители дадоха общо 308 верни отговора в двата етапа на киноиграта "Ела, изпей" . В първото й ниво 50 потребители получиха шанс да заведат приятел на първата прожекция на новия анимационен филм на "Илюминейшън" за България. В томболата за сегашните предметни награди влязоха само имената на участниците, дали верни отговори във второ и трето ниво. Ето и печелившите.По ред на изтеглянето два брояСлед новогодишните празници ще се свържем с победителите, за да им кажем как могат да получат своите награди. Подробности за правилата и условията на играта "Ела, изпей" може да прочетете тук , а всички интересни подробности около филма, в който участват Матю Макконъхи, Рийз Уидърспуун, Скарлет Йохансон и плеяда други звезди може да намерите в специалната метатема на "Дневник"


title: Везенков: За мен признанията са просто допълнителен стимул

maintext:
Везенков е доволен от представянето си през тази година
Фотограф: Архив [LAP.bg]
Звездата на българския баскетбол Александър Везенков сподели, че е горд от това, че е попаднал в топ 10 на най-добрите български спортисти за тази година.Той попадна на девето място в класацията, но заяви, че това единствено го стимулира да постигне още повече.Българинът прави силен сезон с "Барселона" и вече все по-често получава игрово време, а представянето му в тези включвания е отлично."Честитя на Мирела Демирева признанието. Това, което тя направи, второ място в такава дисциплина, е наистина много сериозно постижение. Честитя и на всички в десетката. За мен това допълнителен стимул да продължа да работя и да се усъвършенствам. Радвам се, че съм в такава компания. Но вече тази десетка остава назад, забравено е и гледам напред. Искам да продължа да работя и да постигна много повече", заяви Везенков пред baketball.bg."Годината беше противоречива. Имаше и много трудни моменти, моменти на адаптация, моменти, в които не играех. Но имаше и добри мигове, изиграх няколко добри мача с "Барселона" и с националния отбор. Опитвам се да гледам позитивните неща. И да продължа напред, но и да се поуча от лошите моменти", каза още крилото."Не си виждам като лидер на националния отбор. Играя, както и другите. И заедно се опитваме да направим нещо добро, защото баскетболът в България напоследък не е на това ниво, на което искаме да е. Затова всички заедно – съотборниците ми, треньорите, федерацията, се опитваме да направим нещо по-добро", завърши Везенков.


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 17-18 декември 2016 г.

maintext: 1/28 снимки в галерията Проститутки участваха в поход в Скопие, Македония, за повишаване на обществената осведоменост по въпросите на правата на човека в тяхната професия на Международния ден за премахване на насилието над секс тружениците


title: Серхио Рамос донесе трудна победа за "Реал" с гол в добавеното време

maintext: Отново Серхио Рамос, отново с глава и отново в последните секунди - защитникът на "Реал" (Мадрид) вкара нов ценен гол и донесе победата с 3:2 срещу "Депортиво".Белите бяха близо до това да допуснат първата си загуба през сезона, като до 84-ата минута губеха с 1:2 на "Сантяго Бернабеу". Головете на Мариано и Рамос донесоха обрата.С това мадридчани възстановиха преднината си от шест точки пред "Барселона" и са начело в Примера дивисион,Очаквайте подробности!


description: Единственият изход е сирийската революция отново да се превърне в дело на самите сирийци и само на тях.

title: Алепо плаща цената за настъплението на политическия ислям

maintext:
Поддръжници на Башар ал Асад ликуват по улиците на Алепо при новината, че бунтът ще бъде смазан до няколко часа.
Режимът срещу разединената опозиция
"Асад или изпепелена земя!"
Русия е силна, а съюзниците на опозицията – слаби
Повечето наблюдатели са на мнение, че и след като Алепо бъде изцяло превзет, това няма да промени основните характеристики на фундаменталния конфликт в Сирия.Войната няма да приключи дори след като Асад завладее милионния град. Да не говорим, че той няма да е в състояние да се справи със задачата да обедини различните сегменти в обществото. Освен това всички онези, които преминаха през горнилото на битките в Алепо, ще продължат борбата, като се самовзривят с кола-бомба или с джихадистки пояс.Малкото останали последни гнезда на съпротивата отчаяно устояват на атаките на сирийската армия въпреки подкрепата за Дамаск от Русия, Иран, "Хизбула" и шиитските милиции от Ирак, Афганистан и Пакистан.Несъмненов развитието на сирийската ситуация – дали неуспехът на революцията да свали режима на Асад ще означава връщането на нещата в предишния им коловоз и възраждането на старите идеологеми на баасизма?По всичко изглежда, че тази революция, която беше на крачка да освободи Близкия изток от една от най-свирепите диктатури, вече се е превърнала в бунт, чиято цел е само да избегне унижението и позорно поражение и да пробие обсадата на града., като се спори кой е отговорен за това.Тази дискусия прехвърля мост към бъдещия етап на битката за Сирия, чиито жертви са половин милион сирийци и единадесетте милиона бежанци вътре в страната и извън нея. Без да споменаваме огромните разрушения в по-голямата част от страната, нито неизчислимите страдания на сирийския народ. Сирийската война може да се разглежда като съчетание междуВсяко от тях се характеризира с различни движещи сили и отговорни фактори.става дума за противоборство между диктаторския режим и опозицията, която обаче си остана разединена. Формите на съпротива срещу режима се променяха, както и имената и лицата на борците срещу него. Променяше се и характерът на противоборството, еволюирайки от мирна към военна конфронтация.Същевременно съпротивата преживя различни периоди на делене и обединение, съпроводени със сблъсък между различни идеологии и визии за целите на борбата също. Режимът успя също да внедри свои агенти в редицте на различните фракции. В крайна сметка се наложиха негативните тенденции.От една страна, съпротивата изпита ударите на режима, а от друга, последствията от погрешни и деструктивни идеи и въздействия от страна на редица външни фактори. Всичко това доведе до изчерпване на нейния интегритет, като редица нейни съставляващи компоненти започнаха да преследват себични цели. По такъв начин въпреки наличието на положителни примери за принципно поведение и героизъми да обедини усилията за постигане наНяма съмнение, че сирийската революция претърпя поредица поражения и изоставане в критични моменти от някои от подкрепящите я страни. Една от причините за тях бе тясно егоистичното поведение на редица лидери на въоръжени групировки и тяхната идейно-политическа ограниченост.Сирийското въстание бе резултат на въжделенията на народа за свобода, достойнство и социална справедливост. Впоследствие обаче то бе овладяно от ислямистите, които му наложиха доктринални цели и го подчиниха организационно. Така на преден план изпъкна стремежът на ислямистите, представени от съвременните превъплъщения на "Мюсюлмански братя", да си отмъстят на режима, който ги бе репресирал преди няколко десетилетия., които на думи се притекоха на помощ на обезправените мюсюлмани, но на практика искаха да наложат на всички сирийци своите ретроградни възгледи, догматични религиозни принципи и варварски наказания за нарушителите им. Така саможертвите на революцията бяха засенчени от своеобразния джихадистки интернационал, обединил ислямисти от китайски Туркестан, руски Дагестан и френски граждани от магребски произход.Затова единственият изход е сирийската революция отново да се превърне в дело на самите сирийци и само на тях.За тази цел обаче е необходима и съответна организационна структура, каквато липсва. Но тъй като в резултат на войната се стигна до изостряне на сектантските вражди,Доколко подобна задача ще бъде решена успешно, ще зависи от извличането на поуките от сегашните провали. Тяхното игнориране би обрекла революцията на окончателен неуспех.В пълен контраст с опозициятаНай-ясен израз на тази решимост е лозунгът, изписван по стените на отвоюваните от режима населени места: "Асад или ще изгорим страната!" Любопитното е, че това е заемка от времето на иракския диктатор: "Или аз, или Ирак се ще превърне в изпепелена земя!"От него става ясно, че. Целта е запазването на диктаторския режим, макар и с цената на разрушаване на потенциала на нацията. Режимът прибягва до всички възможни средства за постигане на целите си. Единственото, което може да ги спре, са негативни международни реакции. Поради липсата на достатъчно силна реакция на ексцесите на режима те се засилиха с основна задача се да постигне максимумът с иначе ограничените ресурси. Така се стигна до използването на бомбите-варели, хвърляни срещу болници, училища и пазари.С помощта на такива варварски средства Дамаск успява да обезсили опозицията и да ѝ попречи да задържи контрола си върху овладените от нея населени места, но и за да накаже онези, които я подкрепят.В морално отношение тук важи максимата, че жертвите са оправдани, ако с това се ускорява разгромът на въстанието.В това отношение Дамаск следва примера на Хафез ал Асад – баща на сегашния президент, през 1982 г. Тогава силите на режима се нахвърлиха срещу жителите на въстаналия град Хама, което доведе до убийството на десетки хиляди и до разрушаването на голяма част от кварталите на града. Сега приближените на Башар изразяват съжаление, че синът не е последвал тактиката на баща си, с което само е продължил агонията. Според тях е трябвало от самото начало да изкорени "заразата" с кръв и огън.Истината обаче е че желание за жестоко потушаване на въстанието не липсваше, но Дамаск не разполагаше с достатъчно капацитет за подобно решение. Единственото, което Асад бе в състояние да стори, бе да задържи властта си само върху част от сирийската земя, но дори тази ограничена цел доведе до обезкръвяване на силите на режима. Ако обаче режимът съумее да превземе Алепо,А като се вземе предвид склонността на баасисткия режим към използване на насилствени средства, подобна цел може да доведе до още по-големи репресии и жертви.В крайна сметка обаче това няма да доведе до победа на режима, а до по-нататъшно радикализиране и противодействие.На регионално ниво няма съмнение, чев противопоставянето си на Саудитска Арабия, Турция, Катар и ОАЕ. Опонентите на Техеран не само се оказаха разединени, но и понякога – в открита конфронтация помежду си. Иран продължава да подкрепя режима на Сирия, като съюзничеството между двете столици се гради на споделени приоритети. Аятоласите предоставиха огромна материална помощ на режима на Асад, докато съюзниците на опозицията така и не успяха да обединят усилията си.Причината за това бяха големите разногласия по важни въпроси, сред които е целесъобразността от подкрепата на джихадистките групировки, макар и чрез посредничеството на частни лица. Всичко това ускори падането на Алепо.Сирийската опозиция допълнително бе отслабена поради, която тя получаваше от своите спонсори и поддръжници. По такъв начин Алепо трябваше да заплати цената на съществуващата липса на координация и идеологически противоречия в лагера на опозицията. Иран обаче не бърза да се радва на очертаващата се победа.Една от причините за това, е че. Друга е, че за целта трябваше да употреби и до голяма степен да изразходва потенциала на своя регионален съюзник - ливанската "Хизбула". Това е така, защото тази ливанска организация се отъждестви със сектантски шиитски позиции, след като в миналото се беше утвърдила като национален фактор в политиката на Ливан. По такъв начин сегашните ирански успехи ще имат твърде висока цена в бъдеще.Що се отнася до международното ниво, Русия утвърди своето надмощие чрез доминиращото си влияние върху развитието на сирийската криза.Основна причина за това е поредицата от отстъпки, направени от администрацията на Барак Обама през последните години.Освен това Вашингтон се остави да бъде подведен относно намеренията на Москва. По такъв начин Русия може с основание да изпитва известен оптимизъм за бъдещето. Той се основава на очакванията да постигне споразумение с бъдещия президент Доналд Тръмп за укрепване руските завоевания в Сирия и за поемане на главната роля в борбата срещу тероризма (според схващанията си за този феномен).И в момента Русия е в състояние успешно да навигира сред регионалните и международните противоречия около сирийската криза. Така например Москва смекчи иранската роля в Сирия и Ливан, с което съумя да успокои Израел. При тези условия Тел Авив е уверен в своето превъзходство и че ще може да защити своята сигурност.В същото времеА тя е, че сирийската революция е била изкуствено поддържана и че следователно може да бъде овладяна и победена. Москва също така е убедена, че джихадистките движения в Сирия са резултат на външна намеса и на усилията на режима в подриване интегритета на съпротивата. Вярно е, че редица сили вътре в страната и извън нея се опитаха да се възползват от джихадистите за своите егоистични цели, но това не означава, че сирийската революция е изцяло контролирана и изчерпана.Дори подобна хипотеза да е вярна, периодът на жестоко противопоставяне на етно-конфесионална основа ще представлява достатъчна пречка да възстановяването на стария режим. Освен това Русия смесва краткосрочните постижения с дългосрочната перспектива на режима.Цената на тази погрешна преценка е по-нататъшни изпитания и за Сирия, и за региона.


description: Над 800 души са загинали от 2000 година насам при катастрофи със самолети от модел Ту-154, разработен по съветско врем.

title: За 16 години над 800 души са загинали при катастрофи със самолети Ту-154

maintext:
Фотограф: Надежда Чипева
Над 800 души са загинали от 2000 година насам при катастрофи със самолети от модел Ту-154, разработен по съветско време, информира ДПА, цитирана от БТА.Трагичната равносметка не включва катастрофата, станала днес рано сутринта край Сочи, при която според информация на Руското министерство на отбраната загинаха 92 души. Тримоторният Ту-154, създаден през 60-те години на миналия век, за да превозва над 150 души и който може да каца на писти без асфалтово покритие, бе флагман на руския въздушен транспорт десетилетия наред.Произведени са над 1000 самолета Ту-154, но след поредица катастрофи руските власти разпоредиха през 2011 г. остарелият модел постепенно да бъде изваден от употреба.Дванадесетина големи катастрофи са станали през последните 15 години с Ту-154, сред които и катастрофата през край руския град Смоленск през 2010 г., при която загинаха тогавашният полски президент Лех Качински и още 95 представители на полския политически елит.Международно разследване установи, че трагедията край Смоленск най-вероятно е причинена от пилотска грешка, но инцидентът засили усещането, че моделът е морално остарял, отбелязва ДПА.


description: "Той е силна личност и е опитен в държавната работа", твърди източникът на агенция "Ройтерс".

title: Вътрешният министър на Франция Бернар Казньов ще поеме премиерския пост

maintext:
Фотограф: Gonzalo Fuentes
Досегашният вътрешен министър на Франция Бернар Казньов ще замени Манюел Валс като премиер, съобщиха източници от администрацията на президента пред агенция "Ройтерс"."Той е силна личност и е опитен в държавната работа", твърди източникът.Валс подаде оставка вчера и обяви, че се кандидатира за номинацията на Социалистическата партия за държавен глава.Валс изчака президента Франсоа Оланд да вземе решение дали да поиска от избирателите втори мандат. След като той се отказа, в лагера на социалистите всички погледи се насочиха към Валс.В Еври край Париж той прие предизвикателството и обяви кандидатурата си за държавен глава, въпреки слабите шансове на социалистите да се задържат в Елисейския дворец.Валс се включва в надпреварата за първичните избори на социалистите, които ще се проведат през януари. Той ще опита да се представи като обединител на левицата и да се изправи срещу вече определеният кандидат-президент на традиционната десница Франсоа Фийон и лидерката на Националния фронт Марин льо Пен Според социолозите кандидатът на социалистите ще отпаден след първия тур през април и на балогажа през май ще се срещнат Фийон и Льо Пен.Засега шансовете за победа са в полза на Фийон.


title: "Мерцедес" отложи решението за новия пилот за догодина

maintext:
В "Мерцедес" все още не са готови да обявят наследника на Розберг
С наближаването на Коледа "Мерцедес" обяви, че ще съобщят нови неща за отбора най-рано на 3 януари.
"Мерцедес" също така може да извика Верлайн, но не са сигурни дали е натрупал достатъчно опит след един сезон в "Мейнър".
Друг вариант е Карлос Сайнц, който има договор с "Ред бул". Но според списание "Аутоспорт" в "Торо росо" са склонни да го пуснат, ако дойде оферта от "Мерцедес". С наближаването на Коледа "Мерцедес" обяви, че ще съобщят нови неща за отбора най-рано на 3 януари.
"Мерцедес" няма да обяви името на новия си пилот на мястото на Нико Розберг през тази година.Световният шампион при конструкторите остана с малко време и избор от пилоти след изненадващото оттегляне на германеца.Смята се, че "Мерцедес" е в разговори с "Уилямс" за евентуалното наемане на Валтери Ботас. В замяна са предложили по-ниска цена на двигателите си - около 10 милиона паунда, както и възможност да използвал Паскал Верлайн. Тази оферта е била отхвърлена, но вероятно се подготвя втора оферта.


title: Федерер и Серена Уилямс се отказаха от участие във Висшата лига по тенис

maintext:
Организаторите на турнира признаха, че изпитват финансови затруднения
Роджър Федерер и Серина Уилямс отказаха участие в международната Висша лига по тенис заради "финансови неясноти", съобщиха организаторите на демонстративната надпревара."Имаме финансови трудности. Предизвикателството пред нас е голямо заради икономическата криза. Надяваме се Роджър и Серина да се включат в някое от следващите издания на турнира", коментира основателят и директор на лигата Махеш Бхупати, който е бивш индийски тенисист.Федерер трябваше да се включи в надпреварата в Хидерабад от 9 до 11 декември и да направи своето завръщане на корта след 5-месечно отсъствие заради контузия на коляното.


title: "Мемфис" нанесе четвърта загуба на "Голдън стейт" за сезона

maintext:
Най-добрата защита в лигата победи най-доброто нападение
"Мемфис гризлис" нанесе четвърта загуба за сезона на шампиона в Западната конференция "Голдън стейт уориърс", след като се наложи със 110:89 у дома.Срещата бе сблъсък между два тима с противополжни стилове на игра, като до момента "гризлитата" имат най-добрата защита в лигата (99.9 точки средно на мач), а "войните" са с най-добрата атака (115.1).Домакините поведоха още от самото начало и със стабилно представяне в дефанзивен план ограничиха "уориърс" до едва 38 точки на почивката, което никой не бе успявал през този сезон. В един момент от срещата Мемфис" успя да поведе с 30 точки разлика - нещо, което досега никой не бе успявал срещу "Голдън стейт" през тази кампания.Тони Алън и Марк Гасол записаха по 19 точки за победата, а всички титуляри на "гризлитата" завършиха с двуцифрен точков актив. Трой Уилиамс и Андрю Харисън вкараха по 11 точки, а Джамайкъл Грийн записа петия си пореден дабъл-дабъл с 14 точки и десет борби. За гостите най-резултатен бе Кевин Дюрант с 21 точки, а Стеф Къри добави 17, но това не бе достатъчно за успех.Въпреки поражението си "Голидън стейт" остава с най-добрите показатели в лигата, като до момента има само четири загуби в 24 мача, следван от "Сан Антонио" с 19 успеха и пет поражения.Лидерът в Източната конференция и действащ шампион "Кливланд кавалиърс" също записа победа снощи, след като се наложи над "Шарлът хорнетс" със 116:105 у дома.В основата на успеха отново бе звездата на тима Леброн Джеймс, който вкара 44 точки и остана на една борба от трипъл-дабъл, след като овладя девет и направи 10 асистенции.След победата "кавалерите" имат баланс 17-5, докато вторият "Торонто раптърс" е с 16-7.


title: Юрген Клоп: Ще атакуваме титлата без бремето на предишни провали

maintext:
Юрген Клоп смята, че сегашното поколение не може да носи тежестта на предишните провали
Мениджърът на "Ливърпул" Юрген Клоп обяви, че отборът ще се стреми към титлата през този сезон. Той обаче не се притеснява от бремето на очакванията, което провали няколко предни поколения играчи."Мърсисайдци" не са печелили титлата от 1989 г. и в момента са втори в класирането на Висшата лига с шест точки изоставане от лидера "Челси".Германският мениджър обяви в интервю за "Скай спортс", че отборът му е добре окомплектован за постигане на целта. Той изисква играчите да се концентрират върху настоящето, а не върху случилото се в изминалите 25 години."Ние не сме последните 25 години. Ние сме сега. Ние сме това поколение", каза той."Колкото и да обичаме момчетата от миналото, които създадоха този клуб, не можем да свършим тяхната работа. Трябва да си свършим нашата работа", добави той."Нека го направим или поне се опитаме. Достатъчно сме добри и клубът е достатъчно голям. Имаме собственици, каквито ни трябват, защото не искат да продават играчи. Никой не трябва да си тръгва от тук заради пари. Не сме клубът, който дава най-добрите заплати в света, но можем да плащаме достатъчно, за да останат", каза Клоп."В този момент е "Ливърпул" е фантастичен и трябва да го използваме. В настоящето сме много добре и бъдещето е светло. Това не означава, че няма да губим мачове. Това, което намалява радостта ни е че когато загубим мач хората си казват: Това е като сезон 2004/2005, когато загубихме не знам си къде", каза германецът."Сега не е и никога не е едно и също. Не е заложено в нашата ДНК да губим решаващи мачове", каза той."Достатъчно сме млади, достатъчно сме добри, достатъчно сме силни и разполагаме с невероятно талантлив отбор. Единственият проблем е, че има още няколко отбора, които имат не по-лоши отбир", добави Клоп.


title: Хенрик Кристоферсен спечели нощния слалом в Мадона ди Кампильо

maintext:
Норвежецът печели за втора поредна година в италианския курорт
Хенрик Кристоферсен спечели нощния слалом за Световната купа по ски алпийски дисциплини, който се проведе в италианския зимен център Мадона ди Кампильо.Защитаващият титлата си в слалома норвежец водеше още след първия манш и успя да удържи на напрежението и във втория. Кристоферсен завърши с 0.33 секунди пред световния шампион Марсел Хиршер."Това е трудна работа, която се отплаща тук. Това е наистина страхотно", заяви норвежецът след 12-ата си победа за Световната купа и втора поредна в Мадона ди Кампильо.За радоста на местната публика последното място на подиума зае италианецът Стефано Грос.В генералното класиране лидер продължава да е Хиршер с 633 точки, следван от норвежците Кристоферсен и Киетил Янсруд, които имат по 382 точки. Австриецът е лидер и в борлата за кристалния глобус в слалома с 260 точки, а Кристоферсен е втори с 200.


description: Преди ден France Football проведе анкета сред феновете на тима, като 70% от тях се обявиха "за" раздяла с испанския специалист.

title: ПСЖ търси начин да се раздели с Унай Емери

maintext:
Емери не оправдава очакванията на собствениците на клуба
Ръководството на ПСЖ е загубило доверието си към наставника на тима Унай Емери, пише Equipe.Според информацията, шефовете на парижани търсят начин за раздяла със специалиста, който не успява да оправдае очакванията към себе си.Изданието отбелязва, че наставникът не е успял да прокара промените, които искал да осъществи, сред които и преминаването към по-директен стил на игра. Също така Емери търпи критики и за това, че продължава да залага на Анхел ди Мария, въпреки слабата форма на футболиста.Преди ден France Football проведе анкета сред феновете на тима, като 70% от тях се обявиха "за" раздяла с Емери.Неустойката, вписана в договора на испанеца е 10,5 милиона евро, което кара ръководство на клуба да се опитва да стигне до споразумение с него за по-малка сума.Под ръководството на Емери ПСЖ се превърна от абсолютен хегемон на домашна сцена в догонващ в класирането, като в момента се намира на седем точки от лидера "Ница", а тимът му няма победа в четири поредни срещи във всички турнири.Французите не успяха да се преборят и за първото място в групата си в Шампионската лига, след като в последния си мач завършиха наравно с "Лудогорец". По този начин те попаднаха във втора урна на жребия за осминафиналите и се паднаха с един от фаворитете в турнира - "Барселона".


description: Причината е, че парите трябва да бъдат усвоени в срок от 12 месеца - т.е. до края на септември 2017 г. да бъдат изпълнение проектите по разходването на средствата.

title: Обжалвания и оставки могат да провалят МВР в усвояването на 160-те млн. евро

maintext:
Зам.-министъра на вътрешните работи в оставка Филип Гунев
Фотограф: Надежда Чипева
Основният риск пред усвояването на 160-те млн. евро, които Европейската комисия отпусна на България за справяне с миграционната криза, е възможността от обжалване на обществените поръчки за проектите по разходването им. Това заяви на специална конференция, посветена на основните инвестиционни приоритети на МВР през 2017 г. по фондовете "Вътрешна сигурност" и "Убежище, миграция и интеграция", зам.-министърът на вътрешните работи в оставка Филип Гунев.Причината е, че парите трябва да бъдат усвоени в срок от 12 месеца, т.е. до края на септември 2017 г. да бъдат изпълнени проектите по разходването на средствата.Евентуално обжалване на обществената поръчка по възлагане на изпълнението ще направи проекта практически невъзможен за изпълнение, тъй като системата не може да бъде изградена за по-малко от шест месеца. Гунев обясни, че ако в следващите дни се обяви поръчката и през февруари бъде сключен договор с изпълнителя, той има няколко месеца да изграждане на системата. Ако обаче поръчката бъде обжалваната, това ще е практически невъзможно.По думите на Гунев освен риска от обжалванеПричината - това правителство ще възложи обществените поръчки, служебното евентуално ще сключи договорите с изпълнителите и новото правителство ще контролира изпълнението им.Проектът е бил доста сложен за подготовка и на фирмите не може да се даде кратък срок за кандидатстване, защото имат много документи. Все пак Гунев уточни, че МВР няма да прави компромиси покрай обществените поръчки, за да не изпусне средствата, защото компромисът би довел до проблеми. "Проектът трябва да се изпълни от сериозни фирми, няма как от такива без опит. Ако искаме да покрием 100 км от оградата, това трябва да стане от консорциум от фирми", каза още зам.-министърът.При друг от проектите - изграждането на комуникационна ТЕТРА системата, рискът бил малък, защото тя се изгражда от един производител в МВР от години и на практика нямало риск от обжалване на обществената поръчка.След конференцията пред журналисти Гунев обясни, чеПредвиден е проект за сигурността на центровете - изграждане на огради, видеонаблюдение и др. Гунев обясни, че пригаждането на един център от отворен в затворен тип не е просто да се сложи ограда, а изисква допълнителни усиления вътре в центровете. "Защото в момента, в който център стане от затворен тип, това генерира агресия по принцип. Затворите затова се строят по специален начин", коментира Гунев.Във вътрешността на центъра пък ще се изградят различни приспособления като обособени пространства за семейства и майки с деца, както и различни социални подобрения.Областната дирекция на МВР е завършила вчера обследването и е дала препоръки за подобряване на сигурността на центъра, но Гунев не бе запознат с тях. Той коментира обаче, че най-важното за центровете е ясният контрол - без значение дали са от отворен или затворен тип - кой влиза и излиза от тях.Освен това трафиканти опитвали да влизат, за да си договарят клиенти. "Затова достъпът, контролът и видеонаблюдението са ключови, за да могат да действат центровете. Това, че не е предвидено в такъв голям мащаб досега, е заради липсата ни на опит в работата с такива центрове", коментира Гунев.По думите му изграждането на видеонаблюдение е и най-сериозната гаранция срещу корупцията по границата. Гунев потвърди и факта, че е недопустимо тези средства от ЕК да се харчат за ограда по границата. "Тези пари се харчат по закон, приет от Европейския парламент, и там пише за какво могат да се харчат. Дори не може да ги ползваме за изграждане на пътя по границата", отбеляза той.Иначе 160-те млн. евро ще бъдат разпределени в над 100 поръчки, които ще започнат да се обявяват от ведомството в следващите дни. 95% от тях ще бъдат отворени, другата част може да бъдат възложени директно на изпълнители. В създадената към Министерския съвет дирекция за разходването на тези средства ще бъдат командировани служители от 10 министерства, за да й се увеличи капацитетът. Основните проекти са: за изграждане на интеграционна система за видеонаблюдение, ТЕТРА система, ИТ инфраструктура и високопроходими автомобили.


description: Небостъргачът е най-високата сграда в Европа.

title: В Москва е открита ледена пързалка на 354 м височина

maintext: На покрива на небостъргача ОКО в международния бизнес център "Москва-Сити" от четвъртък работи ледена пързалка, за която е подадена молба да бъде призната от Книгата на рекордите "Гинес" за най-високата в света.Тя е разположена на 86-я етаж на 354 метра над земята и заема площ от 420 кв . м., разказва управителя на ОКО Денис Аристов.Небостъргачът е най-високата сграда в Европа и Аристов твърди, че атракцията е напълно безопасна.Пързалката всъщност е лятна тераса, която собствениците я отварят до месец март от 12 часа до полунощ в делнични дни, а в събота - от 10 до 2 часа през нощта.Билетите за възрастни са по 3000-5000 рубли (46.5 - 77.5 евро), а за деца до 12 години - наполовина.


title: Едни и същи проблеми спъват бизнеса за поредна година, сочи проучване

maintext:
В сравнение с преди година повече повече от участвалите в анкетата твърдят, че ще инвестират в служителите си.
Фотограф: Надежда Чипева
Едва една-десета от анкетираните виждат подобрение в бизнес климата през двете последователни години.
Докато през 2015 г. процентът на деклариралите подобрение на фирменото състояние е едва 12%, то през 2016 г. позитивна оценка дава всеки трети анкетиран. Все още, обаче, остава висок делът (35 %) на фирмите с влошаващи се показатели.
Какво да се промени
В отговор на въпрос за нуждата от законодателни промени най-много от анкетираните (71.5%) посочват
премахване на минималните осигурителни доходи и прекратяване на практиката за сливане на почивните дни по време на национални и официални празници.
С висока подкрепа (66%) се ползва и идеята минималната работна заплата да се определя на база ясна методика, основана на обективни критерии.
Бизнесът се колебае по отношение на ускореното приемане на България в еврозоната.
.
Какво пречи
.
Повече фирми са свили производството
Докато през 2015 г. класацията на инвестиционните приоритети беше "нови мощности/сгради – нови продукти/услуги – човешки ресурси", то през 2016 г. относително най-голям ръст бележат инвестициите в човешки ресурси, следвани от новите производствени мощности и създаването на нови продукти.
Работна ръка няма
.
Най-често срещаните дефицити у работната сила са реалистичната самооценка и очаквания за реализация, езиковите компетенции, желанието за учене през целия живот, дисциплината и мениджърските умения.
Практически нито един от анкетираните работодатели не е оценил по 5-степенната скала с най-високата оценка професионалните умения/компетенции, желанието за самоусъвършенстване и реалестичността на самооценката.
Изключително ниско остава нивото на удовлетвореност и от техническите/ технологичните компетенции, комуникативните умения и адаптивността.
Като цяло, преобладават средните (3) и по-слаби (2) оценки за всички посочени в анкетата качества на работната сила.
Сравнително най-високо са оценени възможностите за работа в екип и желанието за професионално/кариерно развитие.
Дълговете растат
Положително явление е, че просрочията за период над една година намаляват почти наполовина (от 50% през 2015 г. на 28% през 2016 г.), което е за сметка на ръст при просрочията от 1-3 и 12 месеца
Какво очакват фирмите през 2017 г.
Над половината от участниците в проучването не очакват излизането на Великобпритания от ЕС да се отрази по някакъв начин на тяхната дейност. Минимален е процентът (9%) на анкетираните, които очакват негативно влияние на този политически акт, а 3% дори прогнозират позитивен ефект за бизнеса си. Много от анкетираните не са били затруднени да дадат конкретен отговор.
Намеренията на анкетираните за 2017 г. са свързани най-вече с увеличаването на обемите на производство, разработването на нови продукти и търсенето на нови пазари. Всичко това неминуемо се отразява и върху плановете на работодателите за наемане на нови работници, както и за увеличаване на трудовите възнаграждения.
.
И през 2017 г. работодателите планират да поставят акцент върху инвестициите си за развитие на човешкия капитал, като спрямо предходната година е налице сериозен ръст в това отношение. Рязко намалява делът на колебаещите се – през миналата година 23% от анкетираните са отговорили "не съм решил" за инвестициите в развитие на персонала, а тази година така са отговорили едва 5% от участниците в проучването.
Спрямо миналата година се увеличават и намеренията за инвестиции в производствени мощности.
Традиционно, и тазгодишното проучване показва относително най-нисък интерес за инвестиране в иновации, марки и патенти.
Оценката на фирмите за бизнесклимата в страната през отиващата си година не се различава много от тази през 2015 г., а около половината от фирмите дори виждат влошаване. Това показват резултатите от традиционната анкета, която Българската стопанска камара провежда сред членовете си за 12-и път.На противоположния полюс, със силно негативни оценки (средно 86%) са идеите за въвеждане на изключителни правомощия на адвокатите чрез проекта за промени в Закона за адвокатурата.И през 2016 г. най-високо от членовете на организацията е оценена работата на данъчната администрация и на местната власт (средно около 40%). Запазва се изключително ниската степен на доверие към съдебната власт, президента и Министерския съвет, но шампион по неодобрение през тази година е Народното събрание, чиято работа не одобряват 75% от анкетираните. По този начин за първи път парламентът изпреварва съдебната власт в негативната класация.Сред регулаторите с най-висока степен на одобрение се ползва Главната инспекция по труда (28%), а най-негативна оценка получава КЕВР (2% одобрение). От камарата отбелязват, че много от анкетираните не могат да преценят работата на тези институции, вероятно поради недостатъчна степен на информираност за дейността им и/или поради факта, че не са се сблъсквали в практиката си с представители на тези държавни органиСпоред оценките на фирмите, участвали в проучването, и през 2016 г. остават изключително високи нивата на корупция (46%), престъпност (42%), сива икономика (45%) и регулаторна тежест (55%). Спрямо 2015 г., обаче, е налице известна степен на застой, като намалява дела на отчелите ръст по тези показатели и почти дойно се увеличава делът на отговорилите "без промяна".Слабо се подобрява достъпът до кредитиране през 2016 г. (26%) спрямо 2015 г. (20%), но по-голямата част от анкетираните посочват, че не е настъпила промяна по този показател.Силно притеснителни са данните за достъпа до правосъдие, като едва 9% от анкетираните посочват известно подобрение в това отношение, но над 60% са на мнение, че промяна липсва, а според 12% от участниците в допитването дори има влошаванеПрез 2016 г. спрямо 2015 г. е по-голям делът на фирмите, отчели намаление на обемите на производство и продажби/обороти, и сравнително се запазва делът на деклариралите увеличение на тези показатели.Достъпът до външни пазари остава относително непроменен през 2016 спрямо 2015 г.Отчитат се негативни тенденции по отношение на работните места, като всеки трети анкетиран е декларирал, че през годината е намалил броя на работниците си. Това, обаче, е за сметка на работните заплати, тъй като над 40% от участниците в анкетата са посочили ръст по този показател.По отношение на работната ръка се запазват тенденциите на сериозен дефицит на тесни специалисти и изпълнителски състав, за сметка най-вече на административен и помощен персонал. Като цяло, увеличава се търсенето на персонал от всички категории, като относително най-ниско е търсенето на ръководен персоналСпрямо 2015 г. нарастват задълженията на бизнеса към бюджета, както и към финансови институции. Слабо намалява задлъжнялостта към контрагенти и към персонала. В същото време, налице е сериозен ръст на просрочените несъбрани вземания от контрагенти (2015 г. - 17%, 2016 г. – 37%), както и от държавна/общинска администрация и предприятия с държавно/общинско участие.Ръст на енергийните цени, цените на суровините, фискалната и регулаторната тежест през 2017 г. очакват над половината от участниците в проучването. Анкетираните са умерени оптимисти по отношение на цената на бизнес кредитите. На този фон изглежда повече като добро желание, отколкото като реална перспектива прогнозираният сериозен ръст на работните места (42%).Що се отнася до общото развитие на икономиката, всеки трети анкетиран е по-скоро оптимист, но 25% остават песимисти, а други 31% не очакват промяна. Спрямо миналогодишното изследване е налице известно увеличаване на оптимистичните прогнози за сметка на песимистичните, но делът на неочакващите промяна остава почти същият.Над половината от участниците в анкетата не предвиждат да увеличават кредитната си задлъжнялост, а всеки четвърти дори възнамерява да намали обема на кредитите си.Интересът към ползване на европейски финансов ресурс по линия на проектното финансиране остава непроменен спрямо предходните години – около една-трета от анкетираните декларират подобни планове


title: Видео: Пораженията в Хитрино, заснети с дрон

maintext:
Фотограф: Stringer
В сайта за споделяне на видео youtube е публикувано видео на пораженията в село Хитрино, където рано тази сутрин дерайлира товарен влак, превозващ пропан бутан. Седем местни жители загинаха, а 29 са ранени при инцидента. Нанесени са материални щети, които тепърва се оценяват.Вижте видеото на Sky Pictures Bulgaria.


title: Само 14% от инициативите на депутати в Румъния са станали закони

maintext:
Отиващият си румънски парламент е един от най-неефективните след падането на комунизма, засегнат е от разследвания за корупция и от слаба ефективност, заяви румънски институт, цитиран от "Ройтерс".
Смятана за една от най-корумпираните държави в Европейския съюз, Румъния ще проведе парламентарни избори на 11 декември, но 89 от 588 депутати, избрани през 2012 г., не са завършили мандатите си, заяви Институтът за публична политика. Повечето от тези 89 депутати са или разследвани за корупция, или вече са осъдени, или са напуснали, за да участват в местните избори или да заемат други постове.
Румънската правосъдна система е обект на специално наблюдение от ЕС, макар антикорупционните прокурори на страната да бяха хвалени за серия разправи с корупцията, насочени срещу министри, депутати, кметове, магистрати и бизнесмени.
В проучване на Института за публична политика се казва, че румънските депутати са внесли 1689 законодателни инициативи в периода от 2012-2016 г., но само 14 процента от тях са станали закони, докато правителството е внесло 870 проектозкона, над 80 процента от които са били одобрени.
Друга характеристика на този парламент е движението между политическите партии, като 223 депутати вече не принадлежат към партията, от която те са били избрани първоначално.
Румъния се управлява от правителство на технократи от ноември 2015 г., когато масови улични протести след трагичен пожар в нощен клуб заставиха лявото правителство да подаде оставка. Лявата Социалдемократическа партия вероятно ще спечели изборите този месец, завръщайки се на власт след едногодишна пауза, показа проучването, цитирано от БТА.


title: Новият договор на Меси ще е за 35 млн. евро годишно

maintext:
Ръководството се надява след Суарес и Меси да преподпише с клуба
Ръководството на "Барселона" готви нов тригодишен договор за звездата на отбора Лионел Меси, съобщава "Ас".Каталунците ще предложат заплата от 35 милиона евро на сезон на аржентинеца. В момента той получава по 29 милиона евро на година с бонусите, а контрактът му изтича през лятото на 2018 година.На "Камп Ноу" са сигурни, че петкратният носител на "Златната топка" ще преподпише, въпреки спекулациите в английските медии, че ще премине в "Манчестър сити", където в момента мениджър е Хосеп Гуардиола.Междувременно от клуба обявиха, че друга от звездите - Луис Суарес, ще подпише официално новия си договор след няколкомесечни преговори.Уругваецът, който през месец януари ще навърши 30 години, ще се обвърже с каталунците до 2021 година, като в договора му ще има и опция за автоматично продължаване за още 12 месеца. Това означава, че ако изпълни контракта си докрай, Суарес ще остане в "Барселона" до 35-годишна възраст.Официална информация за заплатата на играча все още няма, но със сигурност той ще е на трето място по в тима след Меси и Неймар.


title: Пулев очаква мачът между Джошуа и Кличко на "Уембли" да пропадне

maintext:
Българският боксьор каза, че е играл с контузия срещу Самюел Питър
[LAP.bg]
Джошуа и Кличко направиха първата си обща пресконференция преди предстоящия на 29 април мач в Лондон.
Българският боксьор Кубрат Пулев постави под съмнение провеждането на мача за световната титла между Антъни Джошуа и Владимир Кличко на "Уембли" в края на април. Според него е много вероятно някой от двамата да се контузи."Може би въобще няма да има такъв мач. Не ми се вярва. Нещо ще... Те са меки и се контузват лесно", каза Пулев, който се надява да стигне до нов мач за световната титла.Пулев обясни, че следващият му двубой най-вероятно няма да е в България.Той обясни, че е имал травма в мача си със Самюел Питър. "Играх контузен, ама не съм гъкнал. Никой не е разбрал освен хората от най-близкото ми обкръжение, треньорът и тези, които са около мен."


description: Говорителят на Кремъл Дмитрий Песков заяви, че няма основания за решението на международната федерация по скелетон и бобслей

title: Кремъл обяви отнемането на световното за "изключително политизирано решение"

maintext:
От Кремъл заявиха, че няма основания за отнемането на домакинството
Лишаването на Русия от домакинството на световното първенство по бобслей и скелето н е изключително политизирано решение, обяви говорителят на Кремъл Дмитрий Песков. По думите му действията на международната федерация са неоснователни.Шампионатът трябваше да се проведе на олимпийския улей в Сочи през февруари. Международната федерация обаче реши да го премести заради зараждащия се бойкот , който беше подет от националния отбор по скелетон на Латвия. "Това е една изключително тъжна новина и ние много съжаляваме. Сигурни сме, че това е изключително политизирано решение, базиращо се на твърдения, които просто нямат достатъчно основания", заяви Песков пред "Русия днес".Според него за пореден път има политически натиск върху Русия чрез спорта. "Естествено, че ние не одобряваме подобно решение и не сме съгласни с него, защото винаги сме били против смесването на политиката и спорта", каза още Песков.Той допълни, че Русия ще продължи да защитава интересите си в областта на спорта.В същото време руската федерация по бобслей (РФБ) обяви, че е принудена да приеме решението."При сегашните обстоятелства няма правилни или грешни решения. Световната федерация е изправена пред възможно разцепление в спортната общественост и голям бойкот на състезанието. Нашите колеги трябваше да изберат по-малката от злините", се казва в изявление на РФБ.


title: Плувец №1 на България Нина Рангелова прекратява кариерата си

maintext:
Рангелова се оттегля след повече от 70 поправки на национални рекорди
Фотограф: Божидар Къртунов
Най-добрият български състезател по плуване Нина Рангелова ще сложи край на професионалната си кариера.26-годишната пловдивчанка се оттегля от басейна след три участия на олимпийски игри, девет награди за плувец №1 на България и над 70 поправки на национални рекорди."Да, твърдо съм решена (да се откажа). Мисля, че нещата, които направих за българското плуване, бяха много. Удовлетворена съм от това, което постигнах", каза Рангелова пред БНТ преди последния й старт на държавното отборно първенство в София.Тя заяви, че ще остане близо до басейна, но няма да бъде треньор. "Казала съм на (президента на федерацията по плувни спортове) Георги Аврамчев и на (генералния секретар) Таня Богомилова, че винаги съм насреща с каквото мога да помогна. Наистина искам да остане близо до българското плуване", допълни Рангелова.Пловдивчанката направи олимпийския си дебют през 2008 г. в Пекин с 30-о място на 200 метра свободен стил. Четири години по-късно в Лондон тя записа 24-о място на 100 метра, 19-о на 200 метра и 23-о на 400 метра. На игрите в Рио тази година се класира 31-а на 100 метра и 22-а на 200 метра.Най-добрите резултати на Рангелова на големи първенства са шесто място на 100 метра на европейското тази година и седмо на 200 метра на европейското през 2011 г. Върховото й класиране на световно първенство е десето място на 400 метра.


description: "Преекспонирането на инцидента най-вече в телевизионните програми, непремереното навлизане в личното пространство, акцентирането върху лични драми (болнични стаи и ранени хора в близък план, въпреки че няма формален отказ от страна на пострадалите; трагичен разказ на човек, загубил близки, и пр.) извежда на преден план темата за професионалните стандарти и морално-етичните норми", пише в свой експресен мониторинг медийният регулатор.

title: СЕМ: Отразяването на Хитрино отново се отличи с излишна сензационност

maintext:
[Правителствена пресслужба]
В отразяването на инцидента на гара Хитрино големите търговски медии отново престъпиха границата на сензационността и нормите на журналистическата етика, констатира експресен мониторинг на Съвета за електронни медии (СЕМ) на програмното съдържание между 10 и 12 декември. Заключението важи в особена сила за частните телевизии, докато обществените медии БНТ и БНР се отличават със сдържаност и съчувствие при представянето на всички гледни точки, пише в доклада СЕМ оценява високо бързата реакция и широката картина на инцидента, очертана от наблюдаваните "Хоризонт", БНТ1, програмите на общественото радио в Шумен и Варна и частните Би Ти Ви, "Нова", "България он ер" и "Европа". Има обаче граница между изчерпателно отразяване и сензационност, подчертава медийният регулатор:"Преекспонирането на инцидента най-вече в телевизионните програми, непремереното навлизане в личното пространство, акцентирането върху лични драми (болнични стаи и ранени хора в близък план, въпреки че няма формален отказ от страна на пострадалите; трагичен разказ на човек, загубил близки, и пр.) извежда на преден план темата за професионалните стандарти и морално-етичните норми. Възниква и въпросът за ролята на саморегулационните механизми при предпазване на аудиторията от медийната свръхактивност в подобни събития, както и за внимателно предотвратяване на вторично травмиране по отношение на пострадали и зрители", пише съветът, без да назовава конкретни програми.Изброените не са нарушения на Закона за радио и телевизия, а предмет на саморегулация, посочва СЕМ. От съвета припомнят и един от основните текстове в Етичния кодекс на българските медии - "Няма да засилваме мъката на хората, попаднали в беда или пострадали от престъпление, и ще съобщаваме такива информации със съчувствие и сдържаност." В СЕМ няма постъпили жалби към конкретни доставчици, казаха оттам пред "Дневник". Непремерената реакция на големите частни телевизии обаче предизвика силен отзвук в социалните мрежи, отбелязват те.


description: В петък те ще протестират пред сградата на съдебния съвет

title: Софийският районен съд излиза на протест заради "уродливото състояние" и съдебния съвет

maintext:
Методи Лалов, председател на Софийския районен съд.
Фотограф: Красимир Юскеселиев
"Припомняме, че ВСС отказва да изслуша председателя на съда относно неравнопоставеното положение, в което са поставени свръхнатоварените служители на СРС в сравнение с други съдебни органи.
Ре
шенията на ВСС в тази насока, включително новият Класификатор на длъжностите в администрацията на съдилищата, запазват съществуващото статукво. СРС не получава в достатъчна степен и необходимата институционална подкрепа от ВСС за решаване на натрупаните с десетилетия проблеми", пише в съобщението за протеста.
От съда отбелязват, че са "обект на непрестанни проверки (често провокирани не от принципни съображения), които поради това не стават основа за анализ и конструктивни решения,
а се превръщат в инструмент за накърняване на независимостта на съда".
От съда припомнят, че при многодишната борба за съдебни сгради съдебният съвет е гледал отстрани и не е предприел реални действия.
"Когато дойде време съдебната власт, и в частност ВСС, да решава проблемите на СРС и ние изискваме това от ВСС, ни показват, включително и с участието на прокуратурата,
че трябва да мълчим и да не надигаме глава. Показват ни го тези, които са призвани да бранят съдийската независимост. Съдиите и служителите от СРС няма да позволят да се запази това уродливо състояние."
Съдиите и служителите от Софийския районен съд (СРС) излизат на протест в петък пред сградата на Висшия съдебен съвет (ВСС), съобщиха от институцията.Причината - недоволство с цялостната политика на съдебния съвет и за да се защити независимостта на районния съд. Във вторник съдийската колегия реши да провери СРС и Софийския градски съд и образува дисциплинарна проверка срещу съдия Мирослава Тодорова. От съда приветстват подкрепата на всеки член на гражданското общество и на юридическата гилдия и уточняват, че за времето на митинга работата на СРС ще се осъществява в намален състав на администрацията, "поради което молим гражданите и адвокатите да проявят разбиране".


title: Живата вода в Плиска

maintext:
1/5 снимки в галерията Помните ли, че бликна вода от свещения кладенец на Голямата базилика в старата българска столица Плиска?
Божидар Димитров припомни, че според едно старо предсказание на Баба Ванга...
Фотограф: karabastun


description: Задръстил е движението на трамваите и колите на бул. "Скобелев". Паркирал спокойно!

title: Това е да си непукист

maintext:
Задръстил е движението на трамваите и колите на бул.Скобелев. Паркирал спокойно!
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: "Вие говорите все едно съм умрял – така се говори на гробища: беше, благодаря и т.н. Тепърва ще има битка. Ако мислите, че така ще им се дадем на празните им приказки и обещания", заяви премиерът в оставка в Смолян.

title: Борисов: Тепърва ще има битка

maintext:
[Правителствена Информационна Служба]
"Вие говорите все едно съм умрял – така се говори на гробища: беше, благодаря и т.н. Тепърва ще има битка. Ако мислите, че така ще им се дадем на празните им приказки и обещания." Това заяви премиерът в оставка Бойко Борисов при откриването на обходния път на Смолян. Говорейки пред местните жители, Борисов изтъкна, че пътят стои от времето на Тодор Живков и хората знаят защо сега се направи."Хората векове преди нас са преценили, че там, където има пътища, има бизнес и растеж, заяви Борисов, след като прочете пред присъстващите част от корана. "Добре, че в корана пише, че който строи пътища, е добре", добави шеговито Борисов.Той даде примери с некачествено строителство на пътища от предшествениците му и подчерта, че в програмата на правителството са заложени още 20 млн. лева за магистралата от Пловдив до Асеновград. Борисов изрази убеждение, че следващата есен тя ще бъде пусната в движение.Борисов припомни нападенията, извършени вчера в Берлин, Цюрих и Анкара, и посъветва "всички да се молите - и попове, и мюфтии, за мир". Той посочи и че от днес жителите на Хитрино се допускат до домовете им след катастрофата, като заяви: "В Германия същата авария три месеца я правиха." Той изтъкна, че пожарникарите са рискували живота си, и добави, че каквото е обещано на хората от Хитрино, е изпълнено.След официалната част премиерът разговаря с жители на Смолян. След като бе попитан от жена кога блокът, в който живее, ще бъде саниран, той отговори: "Когато се върнем."


description: Снимка на Visible Infrared Imaging Radiometer Suite (VIIRS) от сателит Suomi NPP показва Североизточен Китай на 6 декември 2016 г. Снимки, направени от земята също показаха ниска видимост (на по-малко от 200 м). На 5 декември, медиите съобщават, че смогът е покрил над 60 китайски града.

title: Смогът над Китай от сателит

maintext: Снимка на Visible Infrared Imaging Radiometer Suite (VIIRS) от сателит Suomi NPP показва смога над Североизточен Китай на 6 декември 2016 г. Снимки, направени от земята също показаха изключително ниска видимост (на по-малко от 200 м).На 5 декември, медиите съобщиха, че смогът е покрил над 60 китайски града.В много части на Източен Китай властите обявиха оранжева тревога за мръсен въздух на 4 декември 2016 г., когато плътен смог покри големи части на страната. Мъглата блокира полети на летища в северната част на страната и затрудни градския живот в Пекин, който беше с оранжева тревога още на 1 декември.Оранжевият код предупреждаваше за тежко замърсяване с фини пархови частици PM2.5 над 150 микрограма на кубичен метър във въздуха в продължение на три последователни дни. Такава висока концентрация на фини прахови частици във въздуха може да причини белодробни и сърдечни проблеми и астма при по-уязвимите, при деца и възрастни хора.Ниските температури през зимата влошават замърсяването на въздуха заради температурните инверсии. Топлият въздух застава най-отгоре над по-хладния плътен, смог и така действа като похлупак. Високите концентрации на смог често се появяват в градове като Пекин през зимата.


title: Пет компании подадоха оферти за 60% от газопровода с Гърция

maintext:
Фотограф: Надежда Чипева
Обсъжда се възможността за разпределение на остатъчния капацитет от газопровода и участие на нови търговци.
Пет обвързващи оферти бяха получени на пазарния тест на газопровода Гърция - България. Това съобщава Българския енергиен холдинг, като се позовава на информация от компанията "Ай Си Джи Би" АД, която отговаря за реализирането на проекта.Обявеният капацитет в рамките на втората фаза на пазарния тест възлиза на 2.7 млрд. куб. м., от него са резервирани 1.57 млрд. куб. м. или 60%Предстои с компаниите, подали оферти, да бъдат подписани споразумения за предварително резервиране на капацитет. Това ще стане след одобрение на съответното разпределение от националните регулаторни органи на Гърция и България.Акционерите на "Ай Си Джи Би" (БЕХ и ИГИ Посейдон) и Министерство на енергетиката са удовлетворени от резултатите на пазарния тест, които показват повишена ангажираност и все по-голям пазарен интерес. Това демонстрира добра търговска перспектива за реализацията на проекта и подходящо избран момент за тестване на пазара, се казва в съобщението.


title: ЦРУ обвини Русия, че е помагала на Тръмп да спечели изборите

maintext:
WikiLeaks за публикуване хиляди съобщения от електронната поща на Националния комитет на Демократическата партия, атакувана от хакери. Сред имейлите, давани от руснаците, имало и хакерски данни от други пощи, включително от щаба на Хилъри Клинтън.
С напредването на лятото руските хакери са насочили почти цялото си внимание върху демократите и практически всички откраднати имейли, които са разпространили, са били в ущърб на Клинтън и Демократическата партия, посочва източникът на "Ройтерс". "Това е внушително доказателство за намеренията им. Ако искаха просто да дискредитират политическата ни система, защо ще публикуват провалите само на една партия, особено когато имаш мишена като Тръмп".
Важни нюанси
Друг високопоставен представител на властите уточнява, че в заключенията на разузнаването има нюанс - каквито и да се били мотивите на Русия, те не са успели значително да повлияят върху резултата от изборите.
Друг важен нюанс, посочен от "Вашингтон пост", е че в разузнавателната общност от 17 агенции изглежда няма пълен консенсус и конкретни доказателства, че хора от Кремъл са "дирижирали" споменаните лица да предават имейлите на WikiLeaks. Те не са членове на администрацията на Путин, а са "на една стъпка" от нея.
Нито руското правителство, нито ЦРУ са коментирали официално тези твърдения.
Тръмп и републиканците не вярват
През септември по време на секретен брифинг по въпроса лидерът на сенатското републиканско мнозинство Мич Макконъл изказал съмнения в доказателствата зад подобни заключения. След победата на Тръмп съпругата му Илейн Чао бе номинирана за министър на транспорта в бъдещата администрация.
Републиканецът Девин Нунес, председател на комисията по разузнаването към Камарата на представителите, казва, че "аз ще бъде първият човек, който ще излезе и ще посочи с пръст Русия, ако има ясни доказателства, но такива няма - има много догадки, много съвпадения на факти и събития, но само толкова."
Централното разузнавателно управление на САЩ е стигнало до заключение, че руската намеса в изборната кампания през 2016г. е имала за цел не просто да подкопае доверието в изборния процес, а директно в помощ на Доналд Тръмп.Това заяви официален представител на САЩ пред "Ротерс" след публикация в същия дух на в."Вашингтон пост" Източникът на агенцията, запознат с констатациите, казва, че с оценката на разузнавателните служби на страната сочат, че с напредването на кампанията за президнет представители на руското правителство са отделяли все повече внимание да помогнат на Тръмп да спечели."Вашингтон пост" съобщава, позовавайки се на официални лица, запознати със заключенията, че разузнаването е инедтифицирало и конкретни лица, свързани с властта в Русия, които са предоставяли наЕкипът на Тръмп отхвърля твърденията с нападки към разузнавателната общност, която след броени седмици ще му докладва като президент на САЩ. "Това са същите хора, които казваха, че Садам Хюсеин има оръжия за масово унищожение. Изборите свършиха отдавна с една от най-големите победи в Избирателната колегия в историята. Време е да продължим напред и "Да направим Америка отново велика".По време на кампанията Тръмп на няколко пъти отхвърляше връзката между хакерските атаки и Русия. "Не вярвам да се месят. Хакерите може да са от Русия. Може да са от Китай. И може да е някой от дома си в Ню Джърси", заяви той тази седмица пред списание "Тайм"."Ройтерс" припомня, че пускането на хакнатите електронни съобщения непрекъснато създаваше проблем за кампанията на Клинтън. Анализът на американското разузнаване смята "с голяма степен на убеденост", че в един момент от продължителната кампания за президент на САЩ правителството на руския президент Владимир Путин е решило да се опита да увеличи шансовете на Тръмп да спечели.Мотивите на Москва били, че Тръмп все пак има шансове да победи и че би бил доста по-приятелски настроен към Русия, отколкото Клинтън, особено по въпроси като продължаването на сегашните санкции и налагането на нови.Русия е подела подобна кампания и за предстоящите избори в Германия след ескалираща кампания в подкрепа на крайно десни и националистически партии и лидери в Европа, започнала преди повече от десетилетие, казват източникът на "Ройтерс".И двата случа, според източника, целта на капманиите на Путин са да дискредитират западната концепция за демокрация като изтъкват пред обществото екстремистки кандидати, партии и политически фигури.


title: Микаела Шифрин се откъсна в класирнето и продължи да гони рекорд

maintext:
Кралицата на слалома е непобедима в коронната си дисциплина през този сезон
Микаела Шифрин продължи доминацията си в слалома за Световната купа по ски-аплийски дисциплини.Американката Шифрин беше най-бърза и в двата манша в италианския курорт Сестриере и триумфира с време 1:37.80 минути.Така тя записа 23-ата си победа в надпреварата и трета от началото на тазгодишната кампания. Кралицата на слалома триумфира в коронната си дисциплина за шести пореден път след трите си успеха в края на миналия сезон.Втора на 1.09 секунда финишира Вероника Зузулова от Словакия, а трета на 1.12 секунда се нареди швейцарката Венди Холденер.Австрийките имаха лош ден, като с най-предно класиране от тях завърши Бернадете Шилд, която остана едва десета на 2.75 секунди зад победителката.С успеха Шифрин събра 498 точки и увеличи аванса си на върха на генералното класиране от осем на 105 точки пред носителката на Световната купа за миналия сезон Лара Гут, която днес финишира едва 28-а с изоставане от 5.32 секунди. Трета с 347 точки е специалистката в скоростните дисциплини София Годжа от Италия.Шифрин е убедителна водачка в слалома с пълен актив от 300 точки, следвана от Зузулова с 210 точки и Холденер с 200.21-годишната американка все още се бори и за подобряването на рекорда на швейцарката Френи Шнайдер за най-много поредни победи в една дисциплина. Нейната серия е от 12 успеха в слалома между 1988 и 1990 г.


title: До края на януари 2017 г. директорите могат да кандидатстват за иновативни училища

maintext:
Фотограф: Цветелина Белутова
Насоки за кандидатстване Изтегляне
Формуляр за кандидатстване Изтегляне
Иновативните училища трябва да разработват и прилагат новаторски методи на преподаване и развиване на учениците. За тази цел също се въвежда и принципът на автономия в работата на училищата, детските градини и центровете за подкрепа на личностното развитие. Те ще могат да определят свои политики за развитието си, да уреждат устройството и дейността си в правилник, да избират организацията, методите и средствата на обучение, да определят свои символи и ритуали и др.
Министерство на образованието информира, че е изготвило формуляр и подробни насоки за кандидатстване за иновативни училища. Могат да се изтеглят от сайта на МОН или от прикачените файлове. Срокът за подаване на училищните проекти е 31 януари 2017 г.Формулярите се подават онлайн и в тях трябва да се опише подробно иновацията, която директорите искат да въведат в училището си. Иновациите могат да бъдат в методиката на преподаване, организацията, учебната среда, качеството на образованието, учебното съдържание и/или в 10% от учебните планове и програми на образователен етап.За иновативни училища могат да кандидатстват всички общински, държавни и частни училища без специализираните. Техните проекти трябва да бъдат предварително приети на педагогически съвет и одобрени от родителите на учениците, които ще засяга иновацията. Всеки проект ще бъде разгледан от най-малко двама членове на Комисията за иновативните училища към министъра на образованието и науката.Целта на програмата за иновации в средното образование е създаване на мрежа от иновативни училища в България. Това е разписано в Закона за предучилищното и училищното образование, приет през август тази година.До 31 май 2017 г. министърът на образованието и науката ще внесе в Министерския съвет предложение за приемане на Списък на иновативните училища за предстоящата учебна година.


title: От 2017 г. Google минава изцяло на възобновяема енергия

maintext:
Фотограф: Arnd Wiegmann
От следващата година центрове за база данни на Google, както и офисите за всички нейни 60 000 служители ще се захранват изцяло от възобновяеми източници на енергия. Самата компания, цитирана от британския вестник "Гардиън" определя тази стъпка като "забележителен момент".
Google и сега е най-големият корпоративен купувач на електроенергия от възобновяеми източници в света, след като миналата година изкупуваше 44% от своята енергия от вятърни и соларни паркове. От 2017 г. тази енергия ще бъде вече 100%. Управляващият орган, цитиран от "Гардиън", заявява също, че не изключва и инвестиции в ядрена електроцентрала в бъдеще.
"Убедени сме, че тази стъпка е добра за бизнеса, не става дума за greenwashing. Това са сигурни цени за нас в дългосрочен план. Все по-често се случва възобновяемата енергия да е най-евтиният вариант, " обяснява Марк Оман от Google и подчертава: "Нашите основатели са убедени, че промените в климата са реална, непосредствена заплаха, така че ние трябва да дадем своя принос."
Технологичните компании са подложени на повишен контрол за въглеродния си отпечатък, който се увеличава бързо и в момента възлиза на около 2% от глобалните емисии на парникови газове, като вече конкурира отпечатъка на авиационната индустрия.
ман разказва, че на компанията са й нужни пет години, за да постигне целта си и стигне до 100% на ВЕИ. Google си я поставя през 2012 г., а тези пет години време обясняват със сложността на договаряне на изкупуване на електроенергия.
Най-големите нужди на компанията за енергия са свързани с центровете й за база данни. Google признава, че тези нужди нарастват въпреки опитите за подобряване на ефективността.
През 2015 г. Google е закупила 5.7 тераватчаса (TWh) електроенергия от възобновяеми източници – малко по-малко, от енегрията, генерирана от всички слънчеви панели във Великобритания тази година (на 7.6TWh ). По-голямата част от мощността идва от вятърни паркове в САЩ.


title: "Мерцедес" тепърва ще търси нов пилот след "голямата изненада" от Розберг

maintext:
Тото Волф, Ники Лауда и инженерите в Баркли ще започнат търсенето на съотборник на Люис Хамилтън в понеделник
Шефовете на "Мерцедес" са останали много изненадани от решението на световния шампион Нико Розберг да прекрати кариерата си във Формула 1. Германецът имаше договор до 2018 г. и търсенето на негов заместник все още не е започнало."Ще започнем да се оглеждаме за нов пилот в понеделник. Искахме първо да дадем възможност на Нико да обяви публично, че се оттегля. Не започнахме търсенето на нов пилот по-рано, за да запазим решението на Нико в тесен кръг и да не изтече преди той да го обявил", каза шефът на "Мерцедес" Тото Волф.Волф обясни, че не е имал никаква представа, че Розберг обмисля оттегляне. Двамата са Ники Лауда са разбрали за решението на световния шампион във вторник. Самият Розберг каза, че го е взел в понеделник и след ден размисъл го е съобщил с най-близкото си обкръжение."Беше абсолютна изненада. Видях реакцията на другите членове на борда и на Ники, всички те бяха също толкова изненадани. Изобщо не сме си и представяли, че това може да се случи", разказа Волф."В същото време обаче действията на Нико предизвикват в мен възхищение. Той знае точно какво прави и е обмислил всичко много добре. Когато ми съобщи за пръв път, той ми каза, че няма никакво съмнение и решението му е окончателно", допълни той.По думите му търсенето на нов пилот ще бъде "много рационално структуриран процес". "С Ники Лауда обсъждаме ситуацията през последните два дни. В понеделник ще отидем в Баркли, ще седнем на масата с инженерите и се надяваме да намерим пилот, който да може да влезе в тези големи обувки", завърши Волф.